Matthew Upson

Luton

Matthew Upson ble født i Hartismere, Suffolk. Han kom til Luton Town som ungdom i  1994. Han signerte profesjonell kontrakt i april 1996, og spilte sin eneste kamp for førstelaget mot Rotherham United i august 1996.

Arsenal

Han kom til Arsenal i mai 1997, og kostet 2 millioner pund. Men Arsenals forsvar var sterkt på den tiden, og dette pluss skader gjorde at han sjelden fikk en sjanse til å vise seg frem på førstelaget. Etter å ha vært skadet i et år med en korsbåndsskade han fikk i 1999, spilte Upson bare noen få førstelagskamper for Arsenal, innimellom utlånene til Nottingham Forest i 2000, og Crystal Palace i 2001. I 2001–02, som var hans siste hele sesong I Arsenal, spilte Upson 22 kamper, inkludert 14 i ligaen, som ga han en medalje siden Arsenal vant ligaen. Men etter at han brakk beinet i februar 2002 spilte ikke flere kamper i ligaen, og fikk heller ingen medalje når Arsenal vant FA-cupen. Etter å ha kommet tilbake etter skaden dro Upson på et 3 måneders lån til Reading i september 2002. Men Arsenals nye midtstopperpar med Sol Campbell og  Kolo Touré holdt han ute av laget, så han ble kjøpt av  Birmingham City i januar 2003. Totalt spilte han 56 kamper for Arsenal, uten å skåre.

Birmingham

Birmingham City fullførte signeringen av Upson fra Arsenal i januar 2003, for en sum av 1 million pund, som kunne stige til 3 millioner pund avhengig av hvor mange kamper han fikk for klubben. Han fikk en leggskade under oppvarmingen til lokalderbyet mot Aston Villa i april 2006, og mistet resten av kampene den sesongen mens han så at laget hans rykket ned til  The Championship. Upson fortsatte i klubben mens han jobbet med å komme tilbake fra skaden, og  han var tilbake på banen i desember og scorte ett mål I 3-0 seieren over Plymouth.

West Ham

18. januar 2007 avslo Birmingham et bud fra West Ham på Upson på 4 millioner pund. De avslo også et forbedret bud på 6 millioner pund noen dager senere. Men et tilbud verdt 6 millioner pund, som kan stige til 7,5 millioner pund avhengig av førstelagskamper ble akseptert 31. januar, og Upson signerte en fire og et halvt års-kontrakt med West Ham. Men Upson klarte å pådra seg en leggskade 30 minutter inn i debuten for West Ham mot Aston Villa 3. februar 2007. Og i comebackkampen mot Tottenham i mars 2007 spilte han bare i 11 minutter før han ble byttet av banen, med enda en skade. Upson fullførte sin første hele kamp for West Ham I 2-0 tapet mot Manchester City i august 2007. En uke senere spilte han sin første kamp som West Ham-kaptein i en 1-0 seier over hans gamle klubb Birmingham. 29. desember 2007 scorte Upson sitt første mål I West Hams 2-1 seier over Manchester United. I juli 2008 ble Upsons draktnummer 6 pensjonert, til ære for klubblegenden Bobby Moore, og han tok da nr. 15 som sitt nye nummer.
Den 23. mai 2014 meldte han overgang fra Brighton & Hove Albion til Leicester, hvor han skrev under på en ettårskontrakt. I juli 2015 skrev han under på en ettårskontrakt med den nyopprykkede klubben Milton Keynes Dons FC etter at hans kontrakt med Leicester City var utløpt.

Landslagskarriere

Upson spilte 12 kamper og scorte to mål for det engelske U21-landslaget i perioden 1994-96.
Hans prestasjoner for Birmingham i Premier League i 2002/03 førte til at han ble tatt ut sin første landslagstropp under Sven-Göran Eriksson i kampen mot Sør-Afrika i mai 2003. Mens han spilte for Birmingham spilte han 7 landskamper for England. Når Fabio Capello ble trener for England i 2008, ble Upson tatt ut i den første troppen, og han dannet også midtstopperpar med Rio Ferdinand i sin åttende landskamp, som var den første på fire år. Hans første mål for England ble scoret mot Tyskland i en 2-1 seier i november 2008.